作者:姚燧
標題:雙調・壽陽曲
內容:酒可紅雙頰，愁能白二毛，對樽前儘可開懷χ。天若有情天亦老，且休教少年知道。紅顏褪，綠鬢凋，酒席上漸疏了歡笑。風流近來都忘了，誰通道也曾年少？襄王夢，神女情，多般兒釀成愁病。琵琶慢調絃上聲，相思字越彈著不應。詠李白貴妃親擎硯，力士與脫靴，御調羹就飧不謝。醉模糊將嚇蠻書便寫，寫著甚楊柳岸曉風殘月。